Nekem is volt szép szeretőm
Ad notam: Hires Toldi Miklós erős vitéz vala,
                  Budán egy kapuban függ még vas oldala.

Nekem is volt szép szeretőm néha napján,
Mikoron még török sétált Buda dombján.
          Ezren meg ezren imádták,
          De meg nem tántorithatták!
                    Ah most talán illyen kincs
                    Ez világon seho1 nincs.

Eljártam már illy hivért Tolnát, Baranyát,
Hol találnék, kérdeztem sok apát, anyát.
          Nem tudtak erre felelni,
          Mondák, hol lehessen lelni.
                    A mi eddig jó és hiv volt,
                    Itt is másutt is már elholt.
Népköltészet